
Svet krajevne skupnosti

Ulica 7. avgusta 9, 1233 Dob
 tel. 01 7242-566 

Datum: 15. marec  2019
Z A P I S N I K
Zapisnik 2. redne seje sveta krajevne skupnosti Dob, ki je bila dne v četrtek, 14. marca 2019 ob 17. uri v prostorih Krajevne skupnosti Dob, Ulica 7. avgusta 9, Dob. 
NAVZOČI:  Marija Ravnikar, Feliks Lampret, Pavel Cerar, Mateja Starbek Zorko, Jakob Smolnikar, Polona Gaberšek, Marjan Koderman, Boštjan Novak, Žiga Štiftar

Ostali navzoči: Ine Stegnar, Jure Milanovič. Lidija Jovič, Vera Vojska, Gregor Hrovatič 

Predlagan  je bil naslednji

D n e v n i     r e d :
1. Pregled in potrditev zapisnika 1. redne seje sveta KS Dob z dne 17. januar 2019

2. Komunalne zadeve

3. Čistilna  akcija dne 6. aprila 2019

4. Pregled poročil društev za leto 2018

5. Pregled realizacije za leto 2018 

6. Prošnje za sponzorstvo

7. Razno

K točki 1. 
PREGLED IN POTRDITEV ZAPISNIKA 1. REDNE SEJE SVETA KS DOB Z DNE 17. JANUARJA 2019
Zapisnik 1. redne  seje sveta KS Dob z dne 17. januarja 2019  so člani prejeli z vabilom za sejo in nanj niso imeli pripomb. 

Sprejet je bil naslednji

SKLEP: Svet je potrdil zapisnik 1. redne seje sveta z dne 17. januarja 2019 in sprejel realizacijo sklepov. 
Svet je potrdil dnevni red 2. redne seje za dne 14. marca 2019.
K točki 2)  KOMUNALNE ZADEVE

G. Lampret člane sveta seznani, da na cesti Turnše- Vegova ulica, kjer so postavljene talne označbe  (montažni ležeči policaji) ni oznak s prometnimi znaki.

SKLEP: Na Občino Domžale, Oddelek za komunalne zadeve se pošlje dopis, da jih prosimo, da postavijo prometne znake, ki označujejo talne označbe (montažni ležeči policaji). Ker ovire niso označene vozniki večkrat poškodujejo svoje avtomobile, saj se jih ponoči ne vidi. Prosimo ji, da prometne ovire takoj opremijo z vso potrebno prometno signalizacijo, ki bo voznike opozarjala na prisotnost hitrostnih ovir.
G. Lampret obvesti člane sveta, da je prišla ponudba za odkup prostorov na Ulici 7. avgusta 9, v lasti Zupan Marjana.

SKLEP : Svet Krajevne skupnosti Dob sprejme sklep, da se pošlje odgovor g. Zupanu, da bomo predhodno pridobili soglasje župana in novo cenitev prostorov. Po pridobljenih omenjenih dokumentih bomo o vlogi ponovno razpravljali in ga obvestili.

G. Lampret je člane sveta obvestil, da je prispel dopis, da se nad cesto 576/1 k.o. Sveta Trojica bohotijo veliki orehi, ki jih je treba nujno porezati, da bo cesta normalno prevozna. Na cesti 576/2 k.o. Sveta Trojica pa je zelo slaba cesta , ki razpada, zato je cesta velikokrat neprevozna.

SKLEP: Na Občino Domžale, Oddelku za komunalne zadeve ter občinskemu inšpektorju se pošlje dopis in se jih prosi, da zadeve uredijo, da bosta cesti ponovno in nemoteno prevozni.

G. Novak želi, da povprašamo na ustrezne službe, kdaj se predvideva izgradnja optičnega omrežja na območju Laze- Sv.Trojica.

SKLEP: Svet Krajevne skupnosti Dob pošlje dopis na Telekom Slovenije d.d. ker nas zanima kakšno je stanje na področju izgradnje optičnega omrežja za dostop do modernih internetnih storitev za gospodinjstva v KS Dob na območju Laz in Sv.Trojice. Kakšen je terminski plan za izgradnjo optične infrastrukture na tem območju, saj je interes krajanov izredno velik. 

Ga. Mateja Starbek Zorko predlaga, da bi ob času obnove vodovoda na Prešernovi ulici zaprosili Občino Domžale, da na tej cesti postavijo hitrostne ovire.

SKLEP: Na Občino Domžale, Oddelek za investicije se pošlje dopis, da naj ob priliki obnove vodovoda in po vzpostavitvi v prvotno stanje postavijo hitrostne ovire na tej cesti. Prešernova cesta je na določenih delih ozka, del pa tudi ravna in pregledna, vendar nekateri vozniki vozijo tudi več kot 70 km/uro. To je tudi šolska pot, del ceste je brez pločnika, kar je izredno nevarno za šolarje in ostale udeležence v prometu. Prosimo jih, da ob obnovi vodovoda poskrbijo tudi za varnost otrok na tej poti in postavijo hitrostne ovire, da bo varnost na tem delu ceste otrokom zagotovljena.

G. Lampret obvesti člane sveta, da je na lokaciji od centra Doba do graščine Češenik ter od začetka Gorjuše do vasi Gorjuše nahaja telefonski kabel, ki ni več v uporabi.

SKLEP. Svet Krajevne skupnosti Dob pošlje dopis Telekomu

 d.d. g. Bojanu Orehku,da se od centra Doba do graščine Češenik ter od začetka Gorjuše do vasi Gorjuše nahaja telefonski kabel, ki pa ni več v uporabi, zato naj kabel nujno odstranijo.

K točki 3.) ČISTILNA AKCIJA DNE 6. APRILA 2019

Ga. Marija Ravnikar obvesti člane sveta, da je čistilna akcija v krajevni skupnosti dne 6. aprila 2019.

Društva v krajevni skupnosti bodo obveščena, rokavice in vrečke bo zagotovilo podjetje Prodnik d.o.o.; malico pa bo pripravila Osnovna šola Dob, tako kot prejšnje leto.

SKLEP: Informacijo ge. Marije Ravnikar so člani sveta prejeli na znanje.

K točki 4.) Pregled poročil društev za leto 2018

Ga. Marija Ravnikar je povedala, da so vsi člani sveta KS poročila prejeli po elektronski pošti, manjkata še poročila Župnije Dob, Župnijske Karitas Dob ter PGD Dob. 

Ga. Lidija Jović je bila mnenja, da organizacija rdečega križa  v odnosu na druga društva v okviru KS prejema absolutno prenizko dotacijo, saj prostovoljke s svojim aktivnim delom na terenu  opravijo nešteto prostovoljnih ur in z rednimi obiski starejših krajanov veliko prispevajo za njihovo dobro počutje.
SKLEP: Strokovna služba bo članom sveta poslala še manjkajoča poročila in bo na naslednji seji svet obravnaval poročila in bodo člani sveta podali pripombe na poročila o delu društev, nato bo sprejet sklep o sofinanciranju društev v krajevni skupnosti.

K točki 5.) PREGLED REALIZACIJE ZA LETO 2018

Ga. Marija Ravnikar je obrazložila realizacijo prihodkov in odhodkov za leto 2018, ki jo imajo člani sveta na vpogled. Realizacijo bo pregledal tudi nadzorni odbor v krajevni skupnosti.

SKLEP.: Svet Krajevne skupnosti Dob potrdi realizacijo prihodkov in odhodkov za leto 2018.

K točki 5): PROŠNJE ZA POKROVITELJSTVO
Društvo podeželskih žena Domžale je zaprosilo za finančno pomoč pri organizaciji tečajev in delavnic v društvu.

 SKLEP: Svet Krajevne skupnosti Dob odobri Društvu podeželskih žena Domžale finančno pomoč v višini 400 € pri organizaciji tečajev in delavnic v društvu.

Društvo Lipa, Univerza za tretje življenjsko obdobje je zaprosilo za finančno pomoč pri izvedbi koncerta ob Materinskem dnevu.

SKLEP.: Svet Krajevne skupnosti Dob Društvu Lipa, Univerzi za tretje življenjsko obdobje ne more odobriti finančne pomoči, saj društvo nima sedeža v naši krajevni skupnosti.

Marjan BOLHAR, Češenik 14, Dob je zaprosil za finančno pomoč pri obisku Wako kickboxing OCEANIA championship prvenstva v Novi Zelendiji med 12. in 14. aprilom 2019.

SKLEP.: Svet Krajevne skupnosti Dob odobri Bolhar Marjanu, Češenik 14, Dob finančno pomoč v višini 200 € za obisk Wako kickboxing OCEANIA championship prvenstva v Novi Zelendiji med 12. in 14. aprilom 2019.

Vrtec Urša, Enota Pikapolonica Dob, je zaprosil za pomoč pri projektu »Po poteh pastirskih škratov na Krvavec«.

SKLEP. Svet Krajevne skupnosti Dob odobri Vrtcu Urša, Enota Pikapolonica Dob sredstva v višini stroškov prevoza otrok na Krvavec za projekt »Po poteh pastirskih škratov na Krvavec«.

K točki 7.)RAZNO

Ga. Marija Ravnikar je prebrala ponudbo Generali d.d. glede zavarovanja  prostorov krajevne skupnosti.

SKLEP: Ponudba Generali d.d. za zavarovanje prostorov krajevne skupnosti se podpiše.  

G. Lampret je predlagal, da je nujna preureditev razsvetljave v sejni sobi v prostorih krajevne skupnosti ter tudi zamenjava ograje na stopnišču.

SKLEP: Svet Krajevne skupnosti Dob se strinja,da se zamenja razsvetljava v sejni sobi krajevne skupnosti, zamenja pa se tudi ograja na stopnišču.

Zapisala:







Predsednica sveta KS

Erika Kos







  Marija Ravnikar


